b'\n_START_ARTICLE_\nOlavi Merinen\n_START_PARAGRAPH_\nAarre Olavi Merinen (23. huhtikuuta 1917 Nurmij\xc3\xa4rvi \xe2\x80\x93 24. tammikuuta 2008 Helsinki) oli suomalainen kirjailija._NEWLINE_Merinen k\xc3\xa4vi kuusi vuotta Porvoon yhteislyseota ja opiskeli sitten Helsingiss\xc3\xa4 Mainos- Ja Myyntikoulussa. Meril\xc3\xa4inen oli koulutukseltaan somistaja ja toimi somistajana Porissa. Merinen osallistui talvi- ja jatkosotaan, ja asevelvollisuus ja sodat veiv\xc3\xa4t yhteens\xc3\xa4 viisi ja puoli vuotta h\xc3\xa4nen el\xc3\xa4m\xc3\xa4st\xc3\xa4\xc3\xa4n. P\xc3\xa4\xc3\xa4sty\xc3\xa4\xc3\xa4n siviiliin h\xc3\xa4n meni naimisiin ja muutti perheens\xc3\xa4 kanssa 1955 Savonlinnaan, jossa h\xc3\xa4n toimi kauppaopiston opettajana. Vaimon kuoleman j\xc3\xa4lkeen kasvatti yksin kaksi poikaansa. Vuonna 1970 he muuttivat Helsinkiin jossa Merinen ty\xc3\xb6skenteli Kotisaari Oy:n arkiston hoitajana. Kolmen kirjan lis\xc3\xa4ksi h\xc3\xa4n kirjoitti erityisesti kuunnelmia ja pakinoita ja menestyi kuunnelmakilpailuissa._NEWLINE_Merinen kirjoitti kaksi romaania, yhden nuorten kirjan, useita radiokuunnelmia ja pakinoita. H\xc3\xa4n oli lis\xc3\xa4ksi teatterin, kuvaamataiteiden ja musiikin harrastaja.'